પાટીદાર અનામત આંદોલનને તોડવા માટે રાજ્યની ભાજપ સરકારનાં આગેવાનો દ્વારા આંદોલનકારીઓને કરોડો રૂપિયા આપીને ખરીદવામાં આવ્યા હતા તેનો તાજેતરમાં પાટીદાર નેતાઓએ જાતે જ ખુલાસા કર્યા છે.વિડીયો ક્લીપ તેમજ એકબીજા સામે નિવેદન કરીને પાટીદાર અનામત આંદોલનનાં આંદોલનકારીઓ દરરોજ નીતનવા ઘટસ્ફોટ કરી રહ્યાં છે તેવામાં સરદાર પટેલ ગૃપનાં અધ્યક્ષ લાલજી પટેલે પણ આ વિવાદમાં ઝુકાવતાં કહ્યું છે કે પાટીદાર અનામત આંદોલન સમયે રાજ્યની ભાજપ સરકાર અને વિરોધપક્ષો દ્વારા લાલજી પટેલ અને એસપીજીનાં નેતાઓને નાણા તેમજ વિધાનસભાની ચુંટણીમાં ટિકિટ સહિતની લાલચ આપી હતી. પરંતુ એસપીજીનાં એકપણ આગેવાન રાજકીય પક્ષોની લાલચમાં સપડાયા નહોતા.